Jentene får best karakterer på ungdomsskolen og videregående skole, og dominerer innen alle «myke» fag som krever høye karakterer som for eksempel medisin, psykologi og veterinærstudier. Det bør tyde på at jentene er intelligente nok, og vel så det. Mange har også tatt til orde for at kvinner er bedre ledere enn menn, selv om menn generelt ikke deler denne oppfatningen.

Det er stor kontrast mellom jentenes skolekarakterer og deres senere suksess målt i rikdom og posisjoner i forhold til guttene. Altfor stor. De få gangene jeg blir invitert til bords med dem som virkelig har gjort suksess i norsk næringsliv, er det bare menn. Bare menn!

Det disse vellykkede menn – målt i penger – har gjort, er å investere i eiendom eller en forretningsidé og realisert denne. Da er det ikke snakk om å kjøpe sin egen leilighet eller lage sin egen enkeltmannsbedrift slik damene som oftest gjør, om en da ikke har tatt seg en sikker jobb i det offentlige, men ta risiko og satse 100 prosent. Når det går, blir man rik (= minst NOK 50 mill. i verdier) og leder.

Det er stor kontrast mellom jentenes skolekarakterer og deres senere suksess målt i rikdom og posisjoner i forhold til guttene, skriver artikkelforfatteren. (Foto: Berit Roald/NTB scanpix) Mer...

Jeg hører fortsatt damer snakker om det usynlige glasstaket i sin karrierestige, men aldri at de ikke vil ta risiko, prioritere jobb fremfor familie og/eller fordype seg i fag med mye matematikk og teknologi. Men posisjoner vil de ha, høy lønn vil de ha. Resultatet er at damene klatrer der en blir kvotert, ikke trenger å ta risiko, jobbe mye eller ha dybdekunnskap i matematikk, og det er i politikken, organisasjonslivet og byråkratiet. Det blir man imidlertid ikke rik av.

Damene er dumme i sine valg om de vil bli rike og ha makt over egne verdier og ikke bare over hva andre har skapt. Menn er dumme hvis de tror rikdom gjør dem spesielt lykkelige, selv om det utvilsomt drar damer.

Per Carlenius, konsernsjef Anker STI(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.